สุเทพ ดราม่า สุดสะเทือนใจ ศาลอายัดบัญชี 13 แกนนำพันธมิตรฯ
สุเทพ ไลฟ์สด หลังศาลแพ่งสั่งอายัด บัญชี 13 แกนนำ พธม. ชดใช้ค่าเสียหาย เหตุปิดสนามบินสุวรรณภูมิ 522 ล้านบาท ระบุสะเทือนใจ ขอศาลโปรดพิจารณา เหตุแกนนำทำเพื่อส่วนรวม มีใจรักชาติ ลุกขึ้นสู้ทรราช โกงกินแผ่นดิน,เมื่อวันที่ 30 มี.ค.61 นายสุเทพ เทือกสุบรรณ เลขาธิการ กปปส. เฟซบุ๊กไลฟ์กรณี 13 แกนนำพันธมิตรประชาชนเพื่อประชาธิปไตย (พธม.) ถูกอายัดบัญชี หลังศาลแพ่งสั่งให้ชดใช้ค่าเสียหายกรณีชุมนุมที่สนามบินสุวรรณภูมิ จำนวนเงิน 522 ล้านบาท พร้อมดอกเบี้ย 7.5% ประมาณ 800 ล้านบาท ว่า เป็นเรื่องที่สะเทือนใจพวกเรามาก แกนนำพันธมิตรฯ แต่ละท่านจะต้องจ่ายค่าเสียหายให้กับการท่าอากาศยานแห่งประเทศไทย (ทอท.) ตกคนละ 61 ล้านบาทเศษ แล้วมีการอายัดบัญชีของทั้ง 13 ท่าน,นี่ก็เป็นขั้นตอนปกติ เมื่อทางเจ้าหนี้ คือ ทอท.ยื่นคำร้องขอให้กรมบังคับคดีเริ่มต้นกระบวนการบังคับคดี เจ้าพนักงานของกรมบังคับคดีก็ต้องดำเนินการอายัดหรือยึดทรัพย์ตามลำดับ แต่ในทางปฏิบัติปกติ ระหว่างเจ้าหนี้กับลูกหนี้ก็ยังถือว่ามีขั้นตอนที่จะเจรจาได้ ถ้าลูกหนี้ไปขอเจรจาเพื่อผ่อนชำระเงินค่าเสียหายเป็นงวด ตามช่วงเวลาที่กำหนดเอาไว้ ซึ่งกฎหมายให้เวลาการชำระหนี้ถึง 10 ปี ก็อยู่ที่ว่าเจ้าหนี้จะมีใจเอื้อเฟื้อผ่อนปรนให้กับลูกหนี้อย่างไร นายสุเทพ กล่าว ,นายสุเทพ กล่าวต่อว่า ตนขอใช้โอกาสนี้เรียนไปยังผู้บริหารท่าอากาศยานแห่งประเทศไทย ได้โปรดพิจารณาว่าลูกหนี้ทั้ง 13 ท่านไม่ได้กระทำการเพื่อประโยชน์ส่วนตัว ที่ออกมาต่อสู้เคลื่อนไหวในคราวนั้น ก็ด้วยหัวใจที่รักชาติรักแผ่นดิน ลุกขึ้นมาต่อสู้กับรัฐบาลที่เป็นทรราช รัฐบาลที่ใช้อำนาจโดยมิชอบ กระทำการทุจริตคอร์รัปชัน เป็นเหตุให้บ้านเมืองเสียหาย ประชาชนจึงออกมาต่อต้าน,นายสุเทพกล่าวว่า เดิมทีพันธมิตรฯ ชุมนุมที่หน้าทำเนียบรัฐบาล แต่เมื่อถูกทำร้ายถูกยิงด้วยอาวุธสงครามด้วยเครื่องยิงเอ็ม 79 บาดเจ็บล้มตายกันมากก็ย้ายที่ไปชุมนุมที่สนามบินสุวรรณภูมิ ซึ่งเป็นที่มาของการถูกดำเนินคดีทั้งทางแพ่งและอาญา,อย่างไรก็ตาม ผมได้แต่ให้กำลังใจ เป็นกำลังใจให้แกนนำพันธมิตรทั้ง 13 ท่าน และเชื่อว่าพี่น้องก็เช่นกัน ดังนั้น เพื่อรำลึกถึงเรื่องราวที่เกิดขึ้นเมื่อหลายปีก่อนว่า 13 แกนนำพันธมิตรฯ มีบทบาทอย่างไรในการต่อสู้เพื่อบ้านเมือง ผมจะนำเสนอเรื่องราวของพวกเขาผ่านทางเฟซบุ๊กในโอกาสต่อไป นายสุเทพ กล่าว.
สุเทพ ไลฟ์สด หลังศาลแพ่งสั่งอายัด บัญชี 13 แกนนำ พธม.ชดใช้ค่าเสียหาย เหตุปิดสนามบินสุวรรณภูมิ 522 ล้านบาท ระบุสะเทือนใจ ขอศาลโปรดพิจารณา เหตุแกนนำทำเพื่อส่วนรวม มีใจรักชาติลุกขึ้นสู้ทรราช 
สุเทพ เทือกสุบรรณ,กปปส.,มปท.,13 แกนนำ พธม.,กลุ่มพันธมิตรฯ,ข่าวทั่วไป